142 Jurnalul Oficial al Uniunii Europene 09/vol. 1 31992R2719 19.9.1992 JURNALUL OFICIAL AL COMUNITĂȚILOR EUROPENE L 276/1 REGULAMENTUL (CEE) NR. 2719/92 AL CONSILIULUI din 11 septembrie 1992 privind documentele administrative de însoțire pentru circulația în regim de suspendare a produsele supuse accizelor CONSILIUL COMUNITĂȚILOR EUROPENE, având în vedere Tratatul de instituire a Comunității Economice Europene, având în vedere Directiva 92/12/CEE a Consiliului din 25 februa- rie 1992 privind regimul general al produselor supuse accizelor și privind deţinerea, circulația și monitorizarea acestor produse (1), în special articolul 18 alineatul (1) și articolul 19 alineatul (1), având în vedere avizul Comitetului pentru accize, întrucât circulația produselor supuse accizelor între antrepozitele fiscale și între un antrepozit fiscal și un comerciant înregistrat sau neînregistrat are loc în regim suspensiv al accizelor; întrucât trebuie să se stabilească în mod obligatoriu forma și conținutul documentului de însoţire care poate fi un document administrativ sau unul comercial; întrucât trebuie să se stabilească, de asemenea, persoana care transmite al patrulea exemplar al documentului de însoțire auto- rităților competente și modalitatea în care se realizează acest lucru; întrucât este necesar și conform practicii ca această obliga- ție să revină destinatarului din țara de destinație, deoarece numai acesta poate să pună la dispoziția autorităților competente acest document care este important în scopul controlului fiscal, fără a exista pericolul ca documentul să fie greșit direcționat; întrucât și al patrulea exemplar trebuie să includă o chitanţă de primire, în cazul în care acest lucru este solicitat de către autoritățile compe- tente ale statului membru de destinație care indică respectivelor autorități că bunurile au fost primite în antrepozitul fiscal al des- tinatarului, ADOPTĂ PREZENTUL REGULAMENT: Articolul 1 Documentul prevăzut de anexă trebuie utilizat în calitate de document administrativ care însoțește circulația în regim () JOL76,23.3.1992,p. 1. suspensiv a produselor supuse accizelor în sensul articolului 3 alineatul (1) din Directiva 92/12/CEE a Consiliului. Exemplarul 1 al respectivului document cuprinde pe verso instrucţiunile privind completarea documentului și procedurile de utilizare. Articolul 2 (1) Un document comercial poate înlocui documentul administrativ, cu condiția ca acesta să conțină aceleași informații care trebuie menționate în documentul administrativ. (2) Un document comercial care nu are aceeași structură ca și documentul administrativ trebuie să cuprindă aceleași informații solicitate în cazul documentului administrativ, iar natura infor- mațiilor trebuie să fie identificată printr-un număr care să cores- pundă numărului rubricii corespunzătoare din documentul administrativ. Articolul 3 Atunci când produsele supuse accizelor circulă prin conducte fixe, statele membre în cauză pot autoriza, de comun acord, raportarea tipului și cantității de bunuri aflate în circulație între antrepozitul fiscal al expeditorului și cel al destinatarului prin proceduri informatizate, care vor înlocui documentul de însoţire. Această soluție ar trebui să fie suficientă pentru a se asigura că sunt furnizate toate datele necesare pentru controlul stocurilor și colectarea accizelor. Articolul 4 În cazul în care autoritățile competente ale statului membru de destinație solicită acest lucru, destinatarul adnotează cel de-al patrulea exemplar al documentului de însoțire cu aceeași chitanță de primire ca și cel de-al treilea exemplar (exemplarul care trebuie înapoiat) și îl pune la dispoziția autorităților competente cărora le este subordonat, în conformitate cu instrucţiunile acestora. Articolul 5 Prezentul regulament intră în vigoare la 1 ianuarie 1993.